**NFXAKE I. SUSTAPEN ITXIA**

**(2016ko abuztuaren 28tik irailaren 3ra, Iruñean)**

 Iruñeko Printzearen Gotorlekua egoitzan jokatuko da (Goroabe kalea, 36), Antsoaingo III. Xake Txapelketarekin batera.

 Jokalari nafarrak Nazioarteko Maisuaren normak lortzen laguntzeko asmoz antolatutako torneoa da. Horrexegatik, sustapen izaera dauka.

 Hamar jokalari arituko dira. Horietatik hiru Nafarroakoak: Luis David Jimenez Almeida (2.291 puntu FIDE eloan), Mikel Ortega Lopez (2.244) eta Iñigo Ortin Blanco (2.090).

 Patrice Etchegaray lapurtarra (2.354) eta Javier Marchena Hurtado arabarra (2.324) ere izanen dira partaideak. Arabarra norma lortzeko hautagaia izanen da. Lapurtarra dagoeneko nazioarteko maisua bada eta eloa defendatu beharko du belaunaldi berriaren aurrean.

 Alvaro Bayo Milagro errioxarra (2.291), Jose Manuel Nieves Cabanes valentziarra (2.309), Alfredo Giaccio argentinarra (2.452) eta Rene Marcial Alonso Garcia (2.356) eta Julio Javier Alonso Bouza (2.377) kubatarrak dira gainontzeko jokalariak.

 Chess24 plataformaren bidez aukera izanen da partidak interneten jarraitzeko (Nafarroako Xake Federakundearen webgunean). Azkeneko txanda streaming bidez jarraitu ahal izanen da.

 Torneoko zuzendaria Mikel Huerga Leache izanen da eta epaile nagusia Josu Mena Sarasola; biak nahiko ezagunak Nafarroan.

**2017-08-24.**

 **Iturria: Nafarroako Xake Federakundea.**